‘n Huurling is geen herder nie, en dit is nie sy eie skape nie. As hy ‘n wolf sien kom, los hy die skape en hardloop weg, en die wolf vang die skape en jaag die trop uitmekaar.
By nou sal almal al weet hoe lief is ek vir die storie van die verlore seun. Elke keer as ek dit lees, daaroor dink of iemand daaroor hoor praat, leer ek iets nuuts. Baie jare gelede het ek vir ‘n groep vroue gevra wat hulle beeld van God is. Na ‘n diskussie het ons almal saamgestem dat die beste “geestesprentjie” van God die Vader is die Pa wat wag vir die seun in hierdie verhaal. ‘n Wonder-vaderfiguur wat ‘n stoute, rebelse seun tegemoet hardloop, omhels en ‘n vrolike, oorvloed-fees hou om die herstel van sy seunskap te vier – heerlik! [Lukas 15:11-32]
By die varke besluit die seun om terug te gaan as ‘n dagloner in sy pa se huis. Hy berei sy woorde aan sy pa voor. In die arms van sy pa, kom hy net halfpad met sy woorde. Die pa knip dit kort en keer dat hy die woorde van vernedering oor homself uitspreek.
Hy het nie besef dat hy nie die reg het om te kies om ‘n slaaf te wees nie. Hy is ‘n seun. Sy flenters van vernedering word afgehaal en hy kry die beste mantel, ‘n ring wat sy posisie en outoriteit herstel en nuwe skoene. Die ganse identiteit van die seun word herdefinieer, sodat daar geen rekord van sy vernedering en verkeerde besluite is nie.
‘n Dronk persoon het nie beheer oor sy denke en optrede nie. Sy vermoeë om onafhanklik te besluit is beperk. Hy is totaal en volledig onder die invloed van drank. Daar is nie ‘n deeltjie van sy verstand wat “uitgehou” kan word nie en nie beïnvloed is nie. AL sy denke is onder verdenking.
Laat die Heilige Gees jou denke oorheers soos wyn wat ooral invloei en jou ongeloof en vrees uitspoel. Word vervul met die regte beeld van jou Vader sodat jy ten volle begryp hoe lief Hy jou het.